**Profesionālās darbības vērtēšanas kritēriji**

**tiesu medicīnas eksperta specialitātē**

**I. Kritēriji profesionālās darbības pārskata vērtēšanai pirms pielaišanas pie sertifikācijas eksāmena**

1. Iesniegts profesionālās darbības pārskats, kurā atspoguļots veiktā darba apjoms, intensitāte un kvalitāte apmācības periodā un kuru apstiprinājis darba devējs vai ārstniecības persona, kuras vadībā vai uzraudzībā strādājusi sertificējamā ārstniecības persona.

2. Beidzot rezidentūru tiesu medicīnas eksperta specialitātē tiesu medicīnas eksperta sertifikāta pretendentam ir noteikts šādu veicamo manipulāciju/darbību skaits:

|  |  |
| --- | --- |
| Manipulācijas/darbības nosaukums | Skaits |
| Līķa tiesmedicīniskā autopsija | 200 |
| Līķa apskate notikuma vietā | 20 |
| Dzīvu personu tiesmedicīniskās ekspertīzes | 300 |
| Ginekoloģiskā izmeklēšana dzimumnoziegumu gadījumos | 10 |
| Līdzdalība tiesas sēdē | 5 |
| Paraugu izņemšana laboratoriskajiem pētījumiem toksikoloģijas, tiesu ģenētiskas un bioloģijas, histoloģijas un medicīniskās kriminālistikas laboratorijās | 250 |
| Androloģiskā izmeklēšana | 3 |
| Eksperta atzinumu datorapstrāde | 500 |
| Histopreparātu mikroskopija | 300 |
| Līķa ekspertīžu objektu stereomikroskopija, bojājumu veida un mehānisma noteikšana | 30 |
| Tiesu antropoloģijas objektu izpēte, personu identifikācija | 5 |

Pirmos 2 studiju gadus rezidentam ekspertīzes jāveic apmācīttiesīga eksperta tiešā uzraudzībā, 3.-4. studiju gadā – apmācīttiesīga eksperta vadībā.

Atjaunojot sertifikātu pēc ilgāka kā 3 gadu pārtraukuma tiesu medicīnas eksperta specialitātē, 1 gads jānostrādā apmācīttiesīga tiesu medicīnas eksperta vadībā, veicot vismaz 60 tiesu medicīniskās ekspertīzes/izpētes.

**II. Kritēriji profesionālās darbības pārskata vērtēšanai resertifikācijas procesā**

1. Iesniegts ārstniecības iestādes vadītāja apstiprināts profesionālās darbības pārskats, kurā atspoguļots sertifikāta derīguma termiņa laikā veiktā darba apjoms, intensitāte un kvalitāte (informāciju sniedz par visām ārstniecības iestādēm, kurās sertifikāta derīguma termiņa laikā resertificējamā ārstniecības persona strādā vai ir strādājusi). Pārskatā jānorāda pēdējo 5 gadu laikā paveiktā darba analīze, iekļaujot veikto ekspertīžu/izpēšu skaitu, veidu, kā arī informāciju par dalību tiesās u.c. tiesu eksperta darbībām.
2. Jānorāda un jāapliecina ar sertifikātiem (vai to apstiprinātām kopijām) 5 gados iekrāti 250 specialitātei atbilstoši tālākizglītības punkti (TIP) pēc LĀB noteiktajiem standartiem.
3. Profesionālās darbības pārskatā sertifikāta pretendentam jābūt norādītai vismaz trīs gadus ilgai praktiskā darba pieredzei tiesu medicīnas eksperta specialitātē pēdējo piecu gadu laikā.
4. Tiesu eksperta sertifikāta ieguvei tiesu medicīnas ekspertam jāatbilst Tiesu ekspertu likumā izvirzītajiem kritērijiem.

Rīgā, 2023. gada 20. janvārī

Latvija ārstu biedrības

tiesu medicīnas eksperta specialitātes

sertifikācijas komisijas priekšsēdētājs (paraksts)[[1]](#footnote-1)\* Ojārs Teteris

Apstiprināts ar Latvijas Ārstu biedrības Sertifikācijas padomes lēmumu

1. \* parakstīts ar drošu elektronisko parakstu un satur laika zīmogu [↑](#footnote-ref-1)